
_START_ARTICLE_
Bistrup (Birkerød)
_START_SECTION_
Etymologi
_START_PARAGRAPH_
Forleddet er afledt af "biskorp", efterleddet af "-torp" i betydningen udflytterbebyggelse.
_START_SECTION_
Historie
_START_PARAGRAPH_
Bistrup landsby bestod i 1682 af 4 gårde og 3 huse uden jord. Det samlede dyrkede areal udgjorde 137,7 tønder land skyldsat til 36,51 tønder hartkorn. Dyrkningsformen var trevangsbrug._NEWLINE_I 1864 anlagdes Nordbanen med stoppested ved Birkerød, hvor der hurtigt opstod en stationsby. Bistrup blev i første omgang ikke påvirket af jernbanen, men i takt med den fremadskridende forstadsudvikling i tilknytning til Storkøbenhavn blev også Bistrup inddraget og de gamle landsbyjorder blev udstykkede til villagrunde, og Bistrup og Birkerød voksede sammen til en sammenhængende bymæssig bebyggelse.